12.12.2022
EL
Επίσημη Εφημερίδα της Ευρωπαϊκής Ένωσης
L 318/117
(4)
Η εκτελεστική απόφαση (ΕΕ) 2022/728 της Επιτροπής (6) απευθυνόταν στο Βέλγιο, τη Γερμανία, την Ελλάδα, τη Γαλλία, την Κύπρο, τη Λετονία, το Λουξεμβούργο, τη Μάλτα, τις Κάτω Χώρες, τη Ρουμανία και τη Σουηδία.
Στην εν λόγω απόφαση, η Επιτροπή διαπίστωσε ότι οι στόχοι επιδόσεων οικονομικής αποδοτικότητας κατά τη διαδρομή που περιλαμβάνονται στο προσχέδιο του σχεδίου επιδόσεων για την τρίτη περίοδο αναφοράς της Σουηδίας δεν συνάδουν με τους στόχους επιδόσεων σε κλίμακα Ένωσης και εξέδωσε συστάσεις για την αναθεώρηση των εν λόγω στόχων.
(5)
Ως απάντηση στον επιθετικό πόλεμο της Ρωσίας κατά της Ουκρανίας, ο οποίος άρχισε στις 24 Φεβρουαρίου 2022, η Ένωση επέβαλε περιοριστικά μέτρα που απαγορεύουν στους ρωσικούς αερομεταφορείς, σε κάθε αεροσκάφος νηολογημένο στη Ρωσία και σε κάθε αεροσκάφος που δεν είναι νηολογημένο στη Ρωσία αλλά ανήκει ή ναυλώνεται ή ελέγχεται με οποιονδήποτε τρόπο από φυσικό ή νομικό πρόσωπο, οντότητα ή φορέα της Ρωσίας, να προσγειώνεται, να απογειώνεται ή να υπερίπταται του εδάφους της Ένωσης.
Τα εν λόγω περιοριστικά μέτρα και τα αντίμετρα που έλαβε η Ρωσία οδήγησαν σε αλλαγές στην εναέρια κυκλοφορία στον ευρωπαϊκό εναέριο χώρο.
Ορισμένα κράτη μέλη, συμπεριλαμβανομένης της Σουηδίας, έχουν πληγεί σοβαρά από τη σημαντική μείωση του αριθμού των υπερπτήσεων στον εναέριο χώρο υπό την αρμοδιότητά τους.
Ωστόσο, σε κλίμακα Ένωσης, ο παρατηρούμενος αντίκτυπος στον αριθμό των πτήσεων ήταν περιορισμένος, σε αντίθεση με την απότομη μείωση της εναέριας κυκλοφορίας σε ολόκληρη την Ευρώπη ως αποτέλεσμα της πανδημίας COVID-19.
(6)
Στις 13 Ιουλίου 2022, η Σουηδία υπέβαλε προς αξιολόγηση στην Επιτροπή αναθεωρημένο προσχέδιο σχεδίου επιδόσεων για την τρίτη περίοδο αναφοράς (στο εξής: αναθεωρημένο προσχέδιο του σχεδίου επιδόσεων).
(7)
Ο φορέας επανεξέτασης των επιδόσεων, ο οποίος επικουρεί την Επιτροπή στην εφαρμογή του συστήματος επιδόσεων σύμφωνα με το άρθρο 11 παράγραφος 2 του κανονισμού (ΕΚ) αριθ.
549/2004, υπέβαλε στην Επιτροπή έκθεση γνωμοδότησης σχετικά με την αξιολόγηση του αναθεωρημένου προσχεδίου του σχεδίου επιδόσεων.
(8)
Σύμφωνα με το άρθρο 15 παράγραφος 1 του εκτελεστικού κανονισμού (ΕΕ) 2019/317, η Επιτροπή αξιολόγησε τη συνοχή των τοπικών στόχων επιδόσεων που περιέχονται στο αναθεωρημένο προσχέδιο του σχεδίου επιδόσεων με βάση τα κριτήρια αξιολόγησης που καθορίζονται στο σημείο 1 του παραρτήματος IV του εν λόγω εκτελεστικού κανονισμού, και λαμβάνοντας υπόψη τις τοπικές συνθήκες.
Όσον αφορά κάθε κύριο πεδίο επιδόσεων και τους σχετικούς στόχους επιδόσεων, η Επιτροπή συμπλήρωσε την αξιολόγησή της με επανεξέταση των στοιχείων που παρατίθενται στο σημείο 2 του παραρτήματος IV του εν λόγω εκτελεστικού κανονισμού.
(9)
Η βασική πρόβλεψη κυκλοφορίας της Υπηρεσίας Στατιστικής και Προβλέψεων (STATFOR) του Eurocontrol που δημοσιεύθηκε τον Ιούνιο του 2022 λαμβάνει υπόψη τη μεταβολή των συνθηκών που αναφέρεται στην αιτιολογική σκέψη 5.
Βάσει της εν λόγω πρόβλεψης, η Επιτροπή επισημαίνει ότι η Σουηδία εξακολουθεί να αντιμετωπίζει σημαντικά επιδεινωμένες προοπτικές εναέριας κυκλοφορίας για το υπόλοιπο της τρίτης περιόδου αναφοράς, ως συνέπεια του επιθετικού πολέμου της Ρωσίας κατά της Ουκρανίας.
Καθώς η εν λόγω μεταβολή των συνθηκών επηρεάζει σημαντικά τους στόχους επιδόσεων που περιλαμβάνονται στο αναθεωρημένο προσχέδιο του σχεδίου επιδόσεων, θα πρέπει να ληφθεί υπόψη κατά την αξιολόγηση των τοπικών στόχων επιδόσεων που περιέχονται σε αυτό.
ΑΞΙΟΛΟΓΗΣΗ ΤΗΣ ΕΠΙΤΡΟΠΗΣ
Αξιολόγηση των στόχων επιδόσεων στο κύριο πεδίο επιδόσεων της ασφάλειας πτήσεων (10)
Όσον αφορά το κύριο πεδίο επιδόσεων της ασφάλειας πτήσεων, η Επιτροπή αξιολόγησε τη συνοχή των στόχων που υποβλήθηκαν από τη Σουηδία όσον αφορά την αποτελεσματικότητα της διαχείρισης της ασφάλειας των παρόχων υπηρεσιών αεροναυτιλίας (στο εξής: ANSP) βάσει του κριτηρίου που προβλέπεται στο σημείο 1.1 του παραρτήματος IV του εκτελεστικού κανονισμού (ΕΕ) 2019/317.
(11)
Οι στόχοι επιδόσεων ασφάλειας σε τοπικό επίπεδο που προτείνει η Σουηδία για τον κύριο πάροχο υπηρεσιών αεροναυτιλίας, την LFV, όσον αφορά την αποτελεσματικότητα της διαχείρισης της ασφάλειας πτήσεων, κατανεμημένοι ανά στόχο διαχείρισης της ασφάλειας πτήσεων και εκφραζόμενοι ως επίπεδο υλοποίησης, έχουν ως εξής:
(6) Εκτελεστική απόφαση (ΕΕ) 2022/728 της Επιτροπής, της 13ης Απριλίου 2022, σχετικά με την έλλειψη συνοχής ορισμένων στόχων επιδόσεων περιλαμβανόμενων στα προσχέδια εθνικών σχεδίων επιδόσεων και σχεδίων επιδόσεων λειτουργικού τμήματος εναέριου χώρου που υποβλήθηκαν από το Βέλγιο, τη Γερμανία, την Ελλάδα, τη Γαλλία, την Κύπρο, τη Λετονία, το Λουξεμβούργο, τη Μάλτα, τις Κάτω Χώρες, τη Ρουμανία και τη Σουηδία σύμφωνα με τον κανονισμό (ΕΚ) αριθ.
549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε κλίμακα Ένωσης για την τρίτη περίοδο αναφοράς, καθώς και σχετικά με τη διατύπωση συστάσεων για την αναθεώρηση των εν λόγω στόχων (ΕΕ L 135 της 12.5.2022, σ.
4).